Patriarhia România a lansat în SICAP un contract de 131 milioane lei pentru proiectare, construcții și asistență tehnică a unui centru de activități cu tineretul, care va fi amplasat în orașul Pantelimon, de lângă București.
Centru de activități cu tineretul “Sfântul Ilie Tesviteanul” se va face pe amplasamentul format din teren și 13 corpuri clădire în degradare unde a funcționat o unitate militară până în 2010 și care este, în prezent, proprietatea Patriarhiei. Proiectul beneficiază de finanțare europeană, fiind inclus în PIDS – Programul lncluziune și Demnitate Socială 2021-2027, relatează Economedia.
Intervenții propuse pentru reamenajarea și refuncționalizarea amplasamentului din strada Răscoalei nr. 3- 5, orașul Pantelimon sunt:
A. Corpurile de clădire existente C1, C2, C3 și C4 vor fi supuse demolării și refacerii pe același amplasament și vor avea următoarele funcțiuni:
– C1 – Bibliotecă cu ateliere didactice
– C2 – Teatru
– C3 – Cazare
– C4 – Restaurant și cazare
– C5 – Centru de informație
– Corpul de clădire C6 se va demola.
B. Corpuri de clădire nou propuse:
B1 – Sală de conferințe
B2 – Sală de sport
B3 – Anexă (depozitare, spălătorie, vestiare, grupuri sanitare)
B4 – Cabină de pază.
Ofertele se deschid în 6 iunie.